Slovenské národné vodnopólové družstvo mužov

**Slovenské národné vodnopólové družstvo mužov** je národné družstvo mužov, ktoré reprezentuje Slovensko v medzinárodných vodnopólových súťažiach a priateľských zápasoch. Funguje pod záštitou Slovenského zväzu vodného póla (SZVP). Vzniklo v roku 1993 ako jeden z nástupcov . Jeho najlepšie výsledky sú 7. miesto na ME 2003, 8. miesto na MS 2003, či účasť na olympiáde 2000. 

Počas 2. svetovej vojny v rokoch 1939 až 1945, kedy existovala 1. Slovenská republika, odohralo vtedajšie národné družstvo niekoľko priateľských medzištátnych zápasov. Prvý zápas absolvovalo v roku 1942 v Záhrebe, kde s domácim chorvátskym tímom prehralo .

## Vrcholné podujatia
### Olympijské hry
Na olympijské hry sa slovenské družstvo kvalifikovalo iba raz, v Sydney na Letnej olympiáde 2000. Absolvovalo 4 kvalifikácie, ale iba z tej kvalifikácie z Hannoveru v roku 2000 sa dokázalo prebojovať na olympiádu. Na samotných hrách prehralo všetky zápasy a skončilo na poslednom mieste.

### Majstrovstvá sveta
Na majstrovstvách sveta sa družstvo kvalifikovalo 3-krát. Prvýkrát sa kvalifikovalo na MS 1998 v austrálskom Perthe, kde postúpilo zo základnej skupiny do nadstavbovej časti a neskôr do bojov o 9. až 12. miesto. Po 4 víťazstvách na turnaji obsadilo celkové 10. miesto. O 3 roky neskôr v japonskej Fukuoke skončilo o priečku horšie, keď dokázalo bodovať iba v dvoch zápasoch: v základnej skupine s  a v zápase o 11. miesto s . Na MS 2003, ktoré organizovala španielska Barcelona a kde sa zmenil súťažný systém, sa družstvo prebojovalo do osemfinále. V ňom prekvapujúco prešlo cez  a postaralo sa tak o najväčší úspech. V následných zápasoch o umiestnenie už nestačilo na  a potom ani na Austráliu a obsadilo celkové 8. miesto. V roku 2005 sa konala v Taliansku európska kvalifikácia na MS 2005, kde sa družstvo prebojovalo do semifinále. Na MS postupovali prvé 3 družstvá, ale po prehrách s  a potom aj v súboji o 3. mieste s  obsadilo 4. miestoprvé nepostupové.
Na ďalšie turnaje MS sa mu už nepodarilo kvalifikovať.

### Majstrovstvá Európy
Na majstrovstvách Európy sa prebojovalo 8-krát. Z prvej kvalifikácie v roku 1993 sa hneď prebojovalo na svoj prvý európsky šampionát, kde obsadilo pod vedením trénera Ing. Karla Schmucka 10. miesto. Z B turnaja ME v roku 1994 sa na ME 1995 neprebojovalo. O 2 roky neskôr už áno, a na ME 1997 obsadilo po 3 výhrach v základnej skupine na turnaji celkové 8. miesto. V rokoch 1996 až 2001 viedol mužskú reprezentáciu Ladislav Bottlik. V roku 1999 v talianskej Florencii pod jeho vedením nepostúpilo družstvo zo základnej skupiny do štvrťfinále a v súboji o 9. priečku prehralo s Rumunskom po predĺžení. Na ME 2001 v Budapešti sa prebojovalo do štvrťfinále, v ktorom tesne podľahlo Juhosláviineskoršiemu víťazovi majstrovstiev , a napokon obsadilo 8. miesto. V roku 2001 prevzal reprezentáciu tréner Mgr. Ondrej Gajdáč. Slovensko v roku 2003 organizovalo na svojom území jednu z kvalifikačných skupín, z ktorej sa družstvo kvalifikovalo na ME 2003 v  slovinskom Kranji. Po postupe zo základnej skupiny podľahlo vo štvrťfinále Chorvátsku a v zápase o 5. až 8. miesto tesne aj . V stretnutí o konečné 7. miesto ale zdolalo  a vybojovalo svoje najlepšie umiestnenie na ME. V roku 2005 prevzal reprezentáciu Ladislav Vidumanský, ktoré mu sa v roku 2006 podarilo opäť postúpiť na európsky šampionát. Na ME 2006 v srbskom Belehrade po remíze v základnej skupine s  a víťazstve o konečné umiestnenie nad  obsadilo slovenské družstvo predposledné 11. miesto. Od roku 2007 bol hlavným trénerom prvýkrát zahraničný tréner65-ročný Chorvát Ante Nakič, prezývaný *Mile*. Slovenské družstvo sa prebojovalo na ME 2008, ktoré sa konali v španielskej Malage, ale po siedmich prehrách obsadilo poslednú priečku.

V roku 2009 prevzal post trénera Roman Poláčik, ktorý viedol reprezentáciu aj v kvalifikácii na ME 2010, ktorá sa konala v tureckom Istanbule a slovenské družstvo sa z nej prvýkrát nedokázalo prebojovať na kontinentálny šampionát. Po prekvapujúcej prehre v prvom zápase s domácim  prišla aj tesná druhá prehra so Španielskom a ani vysoké víťazstvo v treťom zápase s  nepomohlo na postup zo skupiny. O 2 roky neskôr v kvalifikácii na ME 2012 družstvo postúpilo z 2. miesta v skupine do baráže, v ktorej ale po dvoch jasných prehrách s  opätovne nepostúpilo na európsky šampionát. To už reprezentáciu viedol bývalý trojnásobný asistent reprezentačného trénerPavol Sirotný. Na svoj ôsmy európsky šampionát sa družstvo, ktoré vtedy viedol španielsky tréner Antonio Esteller Serrahima, prebojovalo až v roku 2016. Na turnaji prehralo všetky 3 zápasy v základnej skupine, ako aj prvé 2 zápasy vo vyraďovacej časti. Po nasledovných výhrach nad  a  obsadilo konečné 13. miesto, čo mu zaručilo posledné možné postupové miesto na svetovom olympijskom kvalifikačnom turnaji.

## Výsledky
;Olympijské hry

* 2000: Š. Gergely, Gogola, Nižný (5 g), Hrošík (6), Veszelits (6), Bačo (9), Cipov (7), Gyurcsi (5), Charin (3), Kaid (7), Zaťovič (2), Mravík (3), Nagy (1)

;Majstrovstvá sveta

* 1998: Š. Gergely, Bačo (4 g), Cipov (5), M. Gergely (3), Gyurcsi (9), Jančich (12), Kaid (3), Nagy (7), Nižný (6), Nováček, Schmuck (4), Tóth, Veszelits (8)
* 2001: Š. Gergely, Gogola, Nižný, Hrošík, Veszelits, Bačo (14 g), Cipov, Gyurcsi, Poláčik (11), Charin, Kaid, Zaťovič, Mravík
* 2003: M. Gergely, Gogola, Nižný (3 g), Hrošík (10), Veszelits (4), Bačo (4), Cipov (8), Brúder (7), Gyurcsi (3), Taťovič (1), Kaid (1), Mravík (1), Hruška
Pozn: V zátvorke je uvedený počet strelených gólov na tunaji

;Majstrovstvá Európy

* 1997: Š. Gergely, Lukáč, Nižný, Jančich, Cipov, Tóth, Gyurcsi, Schmuck, Poláčik, Bačo, Kaid, Nagy, Veszelits
* 1999: Š. Gergely, Nižný, Gogoľa, Bačo, Veszelits, Mravík, Cipov, Gyurcsi, Zaťovič, Charin, Kaid, Nagy, Hrošík
* 2001: Š. Gergely, Gogola, Nižný, Hrošík, Veszelits, Bačo, Cipov, Gyurcsi, Charin, Kaid, Zaťovič, Mravík, Brúder
* 2003: M. Gergely (7 g), Gogola, Nižný (10), Hrošík (9), Veszelits (1), Bačo (9), Cipov (5), Gyurcsi (5), Kaid (3), Zaťovič (3), Mravík (1), Brúder, Hruška, Nagy (6)
* 2006: M. Gergely, Gogola, Nižný, Hrošík, Bačo, Zaťovič, Mravík, Brúder, Hruška, Nagy, Sakáč, Seman, Palščák, Kratochvíl, Vidumanský ml.
* 2008: Gogola, Gális, Hrošík, Bačo, Zaťovič, Mravík, Seman, Palščák, Kratochvíl, Grutka, Kolárik, Janíček, Nedbal
* 2016: Gogola, Kozmér, Ďurík, Baláž, Bielik, Kolárik, Polovic, Faměra, Seman, Brúder, Tkáč, Zaťovič, Hrošík
* 2018: Hoferica, Vidumanský, Zaťovič, Úradník, Ďurík, P. Tkáč, Maroš Tkáč, Marek Tkáč, Bielik, Čaraj, Kolárik, Baláž, Laciak
* 2020: Hoferica, Čaraj, Zaťovič, Furman, Mitruk, Molnár, Maroš Tkáč, Marek Tkáč, Bielik, Kováčik, Kolárik, Baláž, Kozmér
* 2022: Hoferica, Bačo, Baláž, Balogh, Čaraj, Dily, Ďurík, Haluška, Juhász, Kaid, Kováčik, Molnár, Seman, Šimkovič, Tisaj
* 2024: Hoferica, Bačo, Baláž, Balogh, Bielik, Čaraj, Furman, Kaid, Matejka, Mihál, Tisaj, Marek Tkáč, Maroš Tkáč, Zolovčík

;Majstrovstvá Európy B kategórie

* 1994: Lukáč, Radič, Bundschuh, Balúch, Borsig, Tóth, Schmuck, Gluško, Dinžík, Iždinský, Veszelits, Kaid, Nagy, Kalinka
* 1996: Lukáč, Š. Gergely, Poláčik, M. Gergely, Gyurcsi, Scmuck, Gluško, Tóth, Cipov, Iždinský, Jančich, Kaid, Nagy

;Svetová liga

;Európske hry (U17)

## Reprezentační tréneri
* 19931994: Karol Schmuck
* 19941995: Ladislav Bottlik
* 19951996:  Valerij Zavizion
* 19962001: Ladislav Bottlik
* 20012005: Ondrej Gajdáč
* 20052007: Ladislav Vidumanský
* 20072009:  Ante "Mile" Nakić 
* 20092011: Roman Poláčik
* 20122014: Pavol Sirotný
* 2014: Róbert Kaid
* 20142017:  Antonio Esteller Serrahima
* 20172022: Peter Nižný
* 20222023: Milan Oršula
* 2023súčasnosť: Roman Poláčik

## Zostava družstva
Zostava družstva na ME 2024:

## Referencie

## Pozri aj
* Česko-slovenské národné vodnopólové družstvo mužov
* Slovenské národné vodnopólové družstvo žien

## Externé odkazy
* Oficiálna stránka Slovenského zväzu vodného póla *archive.org*
* Slovenský vodnopólový portál *archive.org*

## Zdroje
*  
* Športovo-štatistický archív todor66.com 
* Denník Šport 

Kategória:Národné vodnopólové družstvá
Vodné pólo
Kategória:Vodné pólo na Slovensku